Małì Republica del Małì République du Mali El Małì el xe on Stato de l'Africa Ocidentałe El confina co l’Algeria a nordest, el Nizer a est, el Burkina Faso e la Costa d’Avorio a sud, la Guinea e el Senegal a sudovest e la Mauritania a ovest. El teritorio el xe piato. El Mali se cata a l'interno e xe on paexe sensa sboco sul mar. A sudovest e sentro-sud el xe bagnà dal fiume Nìzer. El Mali el ga el 65% de tereno desertico. Al sud se cata savane longo el fiume Nìzer. La zona che ora se ciama Mali ga visto inte el pasato tri imperi che i xe stá formá da popoli de l’etnia mande: l’impero del Ghana, quel del Mali, e el impero del Songhai. Sti imperi i controlaa le carovane che andaa a Tinbuctù, sora-de-tuto la trata de la sal. L’impero del Songhai ga perso forsa co l’invasion marochina del 1591. La Francia l’á invaso el Mali inte el 1880 e ne ga fato na colonia. En tel 1959, xe stá formá la federasion Mali-Senegal, che la durò solo qualche mese. L’indipendenza rivò inte el 1960. El primo presidente fu Modibo Keita, che fu deposto co on colpo de stato inte el 1968. Moussa Traoré ga tolto el so posto e ga goerná fin al 1991. In t'el 1991, durante le proteste de la primavera democràtega africana, el goerno ga perso forsa e ga dovù acetare na nova costitusion. El poder xe pasà a un comitato de transision presiedesto da Amadou Toumani Touré, el leader che ga fato el colpo de stato, En tel 1992, Alpha Oumar Konaré ga vinto le elesion e l’è stá rieleto inte el 1997. El presidente atuale xe el isteso Amadou Toumani Touré, che ga tegnù el poder provixorio inte el 1991. El Małi el xe divixo in 10 rejon, pì el distreto de ła capitałe. Ła so capitałe ła xe Bamako. Altre sità, in ordene alfabetego: Aguelhok, Almoustarat, Andéramboukane, Anefis, Ansongo, Aourou, Araouane, Bafoulabé, Ballé, Banamba, Bandiagara, Bankas, Bénéna, Bla, Bourem, Bouressa, Diafarabé, Dialafara, Diamou, Didiéni, Diéma, Dilly, Dinagourou, Dioila, Dioura, Diré, Djenné, Doro, Douentza, Douna, Dyero, Fana, Faléa, Faraba, Filamana, Gao, Garalo, Gossi, Goundam, Gourma-Rharous, Hombori, I-n-Kak, I-n-Tabezas, I-n-Tallak, Kadioto, Kanioumé, Kaogaba, Kati, Kayes, Ké Maina, Kéniéba, Kidal, Kinyan, Kita, Kofo, Kolondiéba, Kona, Konenzé, Koulikoro, Koundian, Koury, Koussané, Koutiala, Ktéla, Manankoro, Markala, Ménaka, Mopti, Mourdiah, Nangaré, Nampala, Nara, Niafounke, Niono, Nioro du Sahel, Nyamina, Ouatagouna, Ouolossébougou, San, Sandaré, Sébékoro, Séféto, Ségou, Sévaré, Siby, Sikasso, Sokolo, Taoudenni, Telatai, Ténenkou, Tessalit, Ti-n Essako, Timetrine, Tombouctou, Tominian, Toukoto, Yanfolila, Yélimané, Yorosso. El grupo etnico pi groso co sirca el 50% de la xente i xe i mande Seve co el 17% i peul , co el 12% i voltaici, e daspò songhai, tuareg, e mori. El 90% del paexe xe islamico sunita, anca se de frecuente l’Islam xe misciá a credenze tradisionali. Quei che segue le religioni tradisionali xe al 9%, l’1% xe catolegho. Se parla fransexe e bamanakan. El paexe xe uno dei pi poveri del mondo. L’agricoltura la se pol far solo rente a i fiumi Nizer e Senegal. La pesca la xe praticá su i fiumi. El paexe ga grosi giacimenti de uranio, fosfati e oro. El nome Mali vien da l’antico impero di cui faseva parte, . El nome de la cavedal Bamako vol dir "palude del cocodrilo".